CELEX: 62018TN0255
Language: fi
Date: 2018-04-23 00:00:00
Title: Asia T-255/18: Kanne 23.4.2018 – US v. EKP

201806150771955392018/C 231/422552018TC23120180702FI01FIINFO_JUDICIAL20180423333421Asia T-255/18: Kanne 23.4.2018 – US v. EKP
 ---documentbreak--- C2312018FI3310120180423FI0042331342Kanne 23.4.2018 – US v. EKP
   (Asia T-255/18)2018/C 231/42Oikeudenkäyntikieli: ranska
      Asianosaiset
   
   
      Kantaja: US (edustaja: asianajajat L. Levi ja A. Blot)
   
      Vastaaja: Euroopan keskuspankki
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            toteamaan, että tämä kanne täyttää tutkittavaksi ottamisen edellytykset ja että se on perusteltu
         
      täten
   
            —
         
         
            kumoamaan 13.6.2017 päivätyn päätöksen olla muuttamatta kantajan työsopimusta
         
      
            —
         
         
            kumoamaan EKP:n 11.10.2017 tekemän päätöksen, jolla hylättiin kantajan 11.8.2017 esittämä vaatimus hallinnollisesta uudelleentarkastelusta (administrative review)
         
      
            —
         
         
            kumoamaan 13.2.2018 päivätyn ja kantajalle samana päivänä tiedoksi annetun EKP:n päätöksen, jolla hylättiin kantajan 7.12.2017 tekemä valitus (grievance procedure)
         
      
            —
         
         
            määräämään korvausta aiheutuneista vahingoista
         
      
            —
         
         
            velvoittamaan vastaajan korvaamaan oikeudenkäyntikulut kokonaisuudessaan.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
            1)
         
         
            Ensimmäinen kanneperuste, joka koskee muuttamista koskevaan käytäntöön liittyvään lainvastaisuusväitteeseen siltä osin kuin tämä käytäntö on väitetysti ristiriidassa työsuhteen ehtojen 10 artiklan c kohdan ja henkilöstöön sovellettavien sääntöjen 2.0 artiklan kanssa ja siltä osin kuin sillä väitetysti rikottiin normihierarkiaa.
         
      
            2)
         
         
            Toinen kanneperuste, joka koskee lainvastaisuusväitettä siltä osin kuin työsuhteen ehtojen 10 artiklan c kohdalla ja henkilöstöön sovellettavien sääntöjen 2.0 artiklalla rikotaan väitetysti EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1999 annettua neuvoston direktiiviä 1999/70/EY ja EAY:n, UNICE:n ja CEEP:n tekemän määräaikaista työtä koskevan puitesopimuksen johdanto-osan 6 perustelukappaletta.
         
      
            3)
         
         
            Kolmas kanneperuste, joka koskee lainvastaisuusväitettä, joka liittyy Annual Salary and Bonus Review’ta (ASBR) koskeviin suuntaviivoihin siltä osin kuin näillä viimeksi mainituilla väitetysti laiminlyödään perusteluvelvollisuutta ja loukataan oikeusvarmuuden periaatetta.
         
      
            4)
         
         
            Neljäs kanneperuste, joka koskee ilmeisiä arviointivirheitä ja perusteluvelvollisuuden laiminlyöntiä siltä osin kuin on kyse ensimmäiseksi kantajalle myönnetyistä palkkatasoista, toiseksi näiden palkkatasojen ”jatkuvasta kehittymisestä” ja kolmanneksi yrityksen tarpeiden (business needs) ylläpitämisestä kantajan tietoja, kykyjä ja erityisosaamista varten.